Regio II (Constantinopolis)
Regio secunda (e quattuordecim urbis Constantinopolis regionibus Theodosianis) magnam ecclesiam comprehendit. Sic in Notitia urbis Constantinopolitanae describitur: Secunda regio ab initio theatri minoris post aequalitatem sui latenter molli sublevata clivo, mox ad mare praecipitiis abrupta descendit. Continet in se: Ecclesiam magnam. Ecclesiam antiquam. Senatum. Tribunal purpureis gradibus exstructum. Thermas Zeuxippi. Theatrum. Amphitheatrum. Vicos sive angiportus triginta quattuor. Domos nonaginta et octo. Porticus magnas quattuor. Balneas privatas tredecim. Pistrina privata quattuor. Gradus IIII. Curatorem unum. Vernaculum unum. Collegiatos triginta quinque. Vicomagistros quinque.